alexandrainst/scandi-wiki huggingface dataset:
Meson

Eit meson er ein elementærpartikkel som høyrer til hovudgruppa av partiklar som vert kalla hadron. Meson er i standardmodellen definert som ikkje-elementære partiklar, som består av ei lik mengd kvarkar, og antikvarkar. Ein trur at meson består av eit kvark-antikvark par, i tillegg til mange virtuelle kvark-antikvark par, og virtuelle gluon. I dag leiter ein etter eksotiske meson med forskjellige bestanddelar. Kvarkane kan eksistere i forskjellige tilstandar. Eit π0 meson er til dømes verken opp, anti-opp (), eller ned, anti-ned (), men ein mellomting som gjen det til sin egen antipartikkel.

Alle meson er ustabile. Dette kjem av samansetninga av kvarkar, som er kvark-antikvark (). Desse kvarkane vil annihilere og danne energi og nye partikler.

Meson vart opphavleg føresagt å vere kraftberarar for krafta som heldt atomkjernane saman. Og då ein først oppdaga myonet, trudde ein pga. liknande masse at det var eit meson, og gav det namnet mu-meson. Men sidan det ikkje var sterkt vekselverkande skjønte ein fort at det ikkje kunne stemme. Det første ordentlege mesonet som vart oppdaga ar pionet. Hideki Yukawa fekk Nobelprisen i fysikk for dette i 1949. Meson er berarar av sterk kjernekraft.

Liste over meson
Dette er ei liste over meson. Det er eit utval av omtrent 140 kjente.

(^) Det er to komplikasjonar ved elektrisk nøytrale kaon:

På grunn av nøytral kaonmiksing vil  og  ikkje vere eigentilstandar for særheit.  Men dei er eigentilstandar for den svake kjernekrafta, som dermed avgjer nedbrytinga deira, så desse partiklene har bestemt nedbrytingstid.
På grunn av lineære kombinasjonar som vist over for  og  er desse heilt korrekte på grunn av ein naudsynt  liten korreksjon for CP-symmetribrot.

Desse komplikasjonene eksisterer i prinsippet òg for andre nøytrale mesoner, men svake eigentilstander noterast berre for kaon på grunn av dei særs forskjellige nedbrytingstidene deira.

Kjelder
Denne artikkelen bygger på «Meson» frå ,  den 12. april 2013.
Metastabil

Metastabil eller mellomstabil er eit omgrep nytta om atom, molekyl eller atomkjerne som ei kortare eller lengre tid synst å vere stabil, men som så utan noko ytre påverknad går over i ein ny tilstand. Dei vert då sagt å vere i ein metastabil tilstand. Metastabile tilstandar i atom og molekyl ytrar seg ved luminescens og i atomkjernar ved isomeri.

Kjelder
metastabil. I Store norske leksikon. Henta frå: http://snl.no/metastabil

Dynamiske system
Kjemiske eigenskapar
Multiplett

Multiplett er eit system av fleire like eller nesten like delar. Det vert særskild nytta om sprektrallinje som skriv seg frå same stoff og som ved dårleg oppløysing ser ut til å vere ei og same linje, men som ved betre oppløysing vert splitta opp i fleire linjer. 

Multiplett vert nytta meir generelt i ulike greiner av kvantefysikken, som dublett, triplett, kvartett osv. Eit system med spinn lik 1 er til dømes ein triplett, med tre ulike innstillingshøve for spinnet.

Kjelder
 multiplett. I Store norske leksikon. Henta frå: http://snl.no/multiplett

Kvantemekanikk
Rotasjonssymmetri
Myon

Eit myon er ein elementærpartikkel som høyrer til hovudgruppa av partiklar kalla lepton. Myonet, µ–, har, i likskap med dei to andre negativt elektrisk ladde leptona, elektronet, e– og tau-leptonet t–, sin elektriske nøytrale partnar, myon-nøytrino.

Kjelder
myon. (14.10.2011) I Store norske leksikon. Henta frå: http://snl.no/myon

Lepton
Den inuittiske gruppa

Den inuittiske gruppa er ei gruppe saturnmånar som truleg har sams opphav. Alle månane i gruppa har prograde banar, og kan vera bitar av eit objekt som vart knust ved ein kollisjon. Månane Kiviuq, Siarnaq og Paaliaq er alle lyseraude på let og har liknande infraraude drag, noko som styrkjer teorien om at dei har sams opphav. Månane i gruppa har fått inuittiske namn.

Dei inuittiske månane vert rekna som irregulære, sjølv om dei alle har prograde banar, av di banane deira er avlange og vik frå ekvatorialplanet til Saturn

Desse månane vert rekna til gruppa:

 Kiviuq
 Ijiraq
 Paaliaq
 Siarnaq
 Tarqeq

Kjelder 

 «Kiviuq: Overview»  - NASA Solar System Exploration
Prámanda

Prámanda (gresk Πράμαντα) er ein landsby og ein tidlegare kommune i periferieininga Ioánnina i Ípiros i Hellas. Prámanda inngår frå 2011 som ei kommunaleining i kommunen Nord-Tzoumérka, der han er hovudsete.

Ved folketeljinga i 2011 hadde kommunaleininga Prámanda 1 774 innbyggjarar, medan tettstaden med same namn hadde 1 137 innbyggjarar.

Referansar 

Pramanda
Pramanda
Pramanda
Fuxin

Fuxin (kinesisk: 阜新; pinyin: Fùxīn) er eit kinesisk byprefektur nordvest i provinsen Liaoning i Kina, ved grensa mot Indre Mongolia. Byprefekturet har eit areal på 10 445 km² og hadde vel 1, 9 millionar ibuarar i 2010.

Byprefekturet Fuxin omfattar fem distrikt (区 qū), eitt fylke (县 xiàn) og eitt autonomt fylke (自治县 zìzhìxiàn).

Gruveindustri og landbruk er hovudnæringar i Fuxin. Viktigaste minerala er kol og agat, over 90% av agat-produkta i Kina kjem frå Fuxin. Kolreservane er derimot i sterk tilbakegang.

Kinas riksveg 202 går gjennom området. Han tek til i Beijing og går til Shenyang.

Kjelder
Denne artikkelen bygger på «Fuxin» frå ,  den 13. april 2013.  
 

Byprefektur i Liaoning
Kalpáki

Kalpáki (gresk Καλπάκι) er ein landsby og ein tidlegare kommune i periferieininga Ioánnina i Ípiros i Hellas. Kalpáki inngår frå 2011 som ei kommunaleining i kommunen Pogóni, der han er hovudsete.

Ved folketeljinga i 2011 hadde kommunaleininga Kalpáki 1 719 innbyggjarar, medan tettstaden med same namn hadde 625 innbyggjarar.

Referansar 

Kalpaki
Kalpaki
Kalpaki
Anshan

Anshan (kinesisk skrift 鞍山; pinyin Ānshān) er eit byprefektur sentralt i den kinesiske provinsen Liaoning. Byprefekturet har eit areal på 9 252 km², og hadde over 3,4 millionar ibuarar i 2010. I bykjerna bur over ein million menneske. Anshan er ein viktig industriby for jern og stål i Kina.

Historie
Anshan vart grunnlagt i 1387, festningsverk kring byen vart bygt på 1500-talet. Både under boksaropprøret i 1900 og under den japansk-russiske krigen i 1904-05 vart byen sterkt skada. Etter desse hendingane vart gjenoppbygd med breie gater.

Industrialisering tok til i 1918, og skaut kraftig fart under den japanske okkupasjon som begynte i 1931. Under andre verdskrigen utvikla japanarar den metallurgiske industrien i Anshan. Sovjetunionen demonterte og frakta vekk dei fleste stålverka i tida 1944-46. Gjenoppbygginga med moderne industrianlegg tok til tidleg i 1950-åra og var sluttført i 1956.

Geografi

Administrajon
Byprefekturet Anshan omfattar fire distrikt (区 qū), eitt byfylke (市 shì), eitt fylke (县 xiàn) og eitt autonomt fylke (自治县 zìzhìxiàn).

Næring

Anshan-området er rikt på jarn og magnesitt, og det finst mange jarn- og kolgruver i byprefekturet. Sjølve byen Anshan har Kinas største jarn- og stålverkskompleks. Anshan er ein storprodusent av jarnbaneskinner, kablar og liknande stålprodukt, og har også industrianlegg for kjemikaliar, traktorar, maskineri, sement og papir, og oljeraffineri. Andre viktige næringsvegar er jadeproduksjon, jordbruk, jordvarme og turisme.

Samferdsle
Kinas riksveg 202 går gjennom området. Han tek til  i Heihe i provinsen Heilongjiang, passerer gjennom Harbin og Shenyang, og endar opp i Dalian ved Gulehavet.

Kjelder

Denne artikkelen bygger på «Anshan» frå ,  den 13. april 2013.

Bakgrunnsstoff
Offisiell nettstad

Byar i Liaoning
Torunn Lauvdal

Torunn Lauvdal () er dr.polit., professor og var rektor ved Universitetet i Agder fra 2007 til 2015. Ho voks opp i Laudal, tok lærarutdanning i Kristiansand og var lærar nokre år. I 1983 tok ho hovudfag i pedagogikk ved NTNU i Trondheim, i 1993 tok ho doktorgrad på avhandlinga Pedagogikk, politikk og byråkrati - om statlig styring av grunnskolen og reformintensjoner i den statlige forvaltning på grunnskoleområdet 1969-1991. Ho har vore forskingskoordinator ved Arbeidsforskningsinstituttet og forskingssjef ved SINTEF. I 2002 kom ho tilbake til Kristiansand og vart leiar av Agderforskning. Denne stillinga hadde ho til 2007, då ho vart rektor ved Høgskolen i Agder, som like etter at ho vart tilsett, vart universitet. 

Torunn Lauvdal er spesialist på utdanningspolitikk og har mellom anna evaluert Reform 94 i eit forskingsprosjekt.

Bibliografi

Kjelder
 Portrett i Bladet Forskning 2-2008

Professorar ved Universitetet i Agder
Folk frå Marnardal
Grubber

Grubber er ein jordbruksmaskin som vert nytta for å løysa opp hardpakka jord. Grubberar vert monterte i trepunktsopphenget på ein traktor og har kraftige stive framoverretta tindar som går ned i jorda og løftar og knuser ho. Tindane har etter måten stor avstand og arbeidsdjupna er på 40 til 50 cm. Endane på tindane har utskiftbare skjer som løftar og knuser jorda. 

For å få best resultat vert grubbing utført når jorda er tørr og hard og ein bør køyra på tvers av pløyeretninga. Det trengst kraftige traktorar for grubbing. For ein- til tre-tinds grubbar bør ein nytta ein traktor med ei effekt på rundt 80 kW. For store grubbarar med opp til 10 tindar vert det ofte nytta beltetraktorar.

Referansar 

Jordbruksmaskinar
Jordarbeiding
Sélles i Ioánnina

Sélles (gresk Σέλλες) er ein tidlegare kommune i periferieininga Ioánnina i Ípiros i Hellas. Sélles inngår frå 2011 som ei kommunaleining i kommunen Dodóni.

Referansar 

Selles
Selles
The Andrews Sisters

The Andrews Sisters var ei populær vokalgruppe i USA frå 1920-åra og heilt fram til 1960-åra. Gruppa bestod av systrene LaVerne Andrews (1911-1967), Maxene Andrews (1916-1995) og Patty Andrews (1918-2013). Far deira var gresk innvandrar, mora var norsk-amerikanar. Gruppa vart kjend for å syngja jazzinspirert swing/boogie med tette harmoniar. Trioen heldt det gåande heilt fram til 1967, då eldstesystera LaVerne døydde av kreft.

Gruppa slo igjennom i 1938 med slageren «Bei mir bist du schön». Dette vart den første i ei lang rekkje med hittar, som «Boogie Woogie Bugle Boy», «Rum and Coca Cola», «The Beer Barrel Polka» og «Don't Fence Me In». Andrews Sisters spelte òg inn songar i lag med Bing Crosby, t.d. «Jingle Bells» - «Bjelleklang». Dei medverka også i mange filmar frå 1940 og utover, og musikken deira vart ofte brukt til å underhalda amerikanske soldatar i krig.

Kjelder 

 Biografi på Imdb.com
 Filmografi på imdb.com

Bakgrunnsstoff  

 Offisiell nettstad

USA-amerikanske musikkgrupper
Syskengrupper
Sing Your Song, Country Boy

«Sing Your Song, Country Boy» skulle vere det maltesiske bidraget i Eurovision Song Contest 1976 i Haag i Nederland og verte framført på engelsk av Enzo Gusman, men Malta trekte seg frå tevlinga.

Malta hadde vald ut «Sing Your Song, Country Boy» av Enzo Gusman som sitt bidrag, men landet valde å trekkje seg frå tevlinga utan å oppgje noko grunn.

Kjelder
 

Songar frå 1976
Maltesiske songar
Engelskspråklege songar
Ikkje-deltakande Eurovision Song Contest-songar
Beyond Recall

Beyond Recall er det 23. albumet av Klaus Schulze. Det vart opphavleg gjeve ut i 1991. Albumet er ikkje gjeve ut på nytt seinare, som så mange andre av Schulse sine album.

Innhald

Bakgrunnsstoff
 Beyond Recall på den offisielle nettsida til Klaus Schulze
 

Electronica-album
Klaus Schulze-album
Musikkalbum frå 1991
Tieling

Tieling (kinesisk skrift 铁岭; pinyin Tiělǐng) er eit byprefektur nord i den kinesiske provinsen Liaoning. Byprefekturet har eit areal på 12 966 km² og hadde vel 3 millionar ibuarar i 2010.

Byprefekturet Tieling omfattar to distrikt (区 qū), to byfylke (市 shì) og tre fylke (县 xiàn).

Demografi
Tieling er eit område med multietnisk befolkning, der majoritetsfolket han lever tett saman med ulike minoritetar. Til saman utgjer minoritetane av mandsjuar, koreanarar, mongolar, hui-folk, xibo, uigurar og russarar 23,2 % av det samla folketalet.

Samferdsle
Tieling er stoppestad på den viktige jarnvegen Jinghabanen som strekker seg frå Beijing til Harbin via mellom anna Tianjin, Tangshan, Shenyang og Changchun.

Kinas riksveg 102 går gjennom området. Han tek til i Beijing og fører gjennom provinsane Hebei, Liaoning, Jilin og Heilongjiang. Undervegs til Harbin er Vegen innom byane Qinhuangdao, Shenyang og Changchun.

Kjelder
Denne artikkelen bygger på «Tieling» frå ,  den 13. april 2013.  
 

Liaoning
Royal Festival Hall Vol. 1

Royal Festival Hall Vol. 1 er det 24. albumet til Klaus Schulze. Det kom ut i 1992. 

Konsertalbumet er delt inn i to lange stykke, «Yen», som strekkjer seg over 45 minuttar, og «Silence and Sequence» på kring 25 minuttar. «Yen» er delt inn i ti satsar, men dei glir alle over i kvarande av straum av elektroniske pulsar frå analoge syntheisizerar. «Silence and Sequence» er eit studioopptak.

Innhald

Kjelder
Denne artikkelen bygger på «Royal Festival Hall Vol. 1» frå ,  den 13. april 2013. 
 oppgav desse kjeldene:

Bakgrunnsstoff
 Royal Festival Hall Vol. 1 på den offisielle nettsida til Klaus Schulze
 

Klaus Schulze-album
Konsertalbum frå 1992
Panjin

Panjin (kinesisk: 盘锦; pinyin: Pánjǐn) er eit kinesisk byprefektur sør i provinsen Liaoning i Kina. Byprefekturet har eit areal på 4 084 km² og hadde 1,3 millionar ibuarar i 2009. Panjin ligg der elva Liao He renn ut i Bohaibukta. 

Byprefekturet Panjin omfattar to distrikt (区 qū) og to fylke (县 xiàn).

Næring
Den petrokjemiske industrien pregar næringslivet. Elles er turisme og risavlingane viktige for levemåten i Panjin.

Kjelder
Denne artikkelen bygger på «Panjin» frå ,  den 13. april 2013.  
 

Byprefektur i Liaoning
Royal Festival Hall Vol. 2

Royal Festival Hall Vol. 2 er det 25. albumet til Klaus Schulze og kom ut i 1992. Det var eitt av fleire album frå tidleg i 1990-åra som ikkje vart gjeve ut på ny i 2000-åra.

Innhald

Kjelder

Denne artikkelen bygger på «Royal Festival Hall Vol. 2» frå ,  den 13. april 2013. 
 oppgav desse kjeldene:

Bakgrunnsstoff
 Royal Festival Hall Vol. 2 på den offisielle nettsida til Klaus Schulze
 

Klaus Schulze-album
Konsertalbum frå 1992
The Dome Event

The Dome Event er det 26. albumet til Klaus Schulze. Det kom ut i 1993. 

The Dome Event består av eit konsertopptak framført 11. mai 1991 i Kölnerdomen i Tyskland. Albumet høyrer til «samplingsperioden» til Schulze. 
Byrjinga av konserten er ein collage av lydar, særleg «etniske» stemmer og perkusjonsinstrument. «After Eleven» vart komponert i studio og vart ikkje spelt under konserten.

Innhald

Kjelder
Denne artikkelen bygger på «The Dome Event» frå ,  den 13. april 2013. 
 oppgav desse kjeldene:

Bakgrunnsstoff
 The Dome Event på den offisielle nettsida til Klaus Schulze
 

Klaus Schulze-album
Konsertalbum frå 1993
Electronica-album
Le Moulin de Daudet

Le Moulin de Daudet er det 27. albumet til Klaus Schulze. Det kom ut i 1994 og igjen i 205 med bonusspor. Le Moulin de Daudet vart gjeve ut etter CD-boksen Silver Edition, med 10 plater i, slik at det teknisk sett er det 37. albumet hans. Albumet inneheld musikk frå filmen med same namn.

Innhald

Bakgrunnsstoff
 Le Moulin de Daudet på den offisielle nettsida til Klaus Schulze
 

Klaus Schulze-album
Filmmusikkalbum frå 1994
Jordfresar

Jordfresar er ein jordbruksmaskin med ein roterande aksling med L-forma knivar, montert i trepunktsopphenget og driven frå kraftuttaket på ein traktor. Turtalet til rotoren varierer frå 125 til 500 O/min, men 250 til 350 o/min er mest vanleg. Standard turtal på kraftuttaket er 540 eller 1000 o/min, så mange jordfresarar har girkasse med fleire hastigheiter. Jordfresarar krev stor effekt og dei fleste vert drivne med 1000 o/min på kraftuttaket, som er det vanlege på større traktorar. Arbeidsbreidda varierer frå rundt 0,5 m for små sjølvgåande fresar til over 6 m for store maskinar. Arbeidsdjupna vert justert med djupnehjul eller meiar. 

Jordfresarar vert nytta for å knusa torv og jordklumpar og for å blanda kalk og naturgjødsel med jorda. Dei høver godt på myrjord og kan i nokre høve erstatta pløying og horving. På steinrik jord høver dei ikkje så godt. Maskinane er kostbare, krev stor effekt og har høge driftutgifter.

Motorhakker 

Motorhakker er små sjølvgåande jordfresarar som vert nytta innan hagebruk og i drivhus. Motorhakker har ikkje så høgt turtal som traktormonterte jordfresarar og er meir å rekna for roterande hakker. Dei vert drivne framover av rotoren. Små jordfresar for tohjulstraktorar er òg meir å rekna som roterander hakker enn som jordfresarar.

Referansar 

Jordbruksmaskinar
Jordarbeiding
Goes Classic

Goes Classic er det 28. albumet til Klaus Schulze. Det kom ut i 1994. 

Albumet består av klassiske musikkstykke av kjende komponistar, framført på synthesizer.

Innhald

Bakgrunnsstoff
 Goes Classic på den offisielle nettsida til Klaus Schulze
 

Klaus Schulze-album
Musikkalbum frå 1994
Totentag

Totentag er ein elektronisk opera og det 29. albumet til Klaus Schulze. Det vart første gongen gjeve ut i 1994. 

Totentag er den første og einaste elektroniske operaen som er laga. Operaen fortel ei mørk soge om angst, fortviling og forderving.

Innhald

Disk 1

Disk 2

Kjelder
Denne artikkelen bygger på «Totentag» frå ,  den 13. april 2013. 
 oppgav desse kjeldene:

Bakgrunnsstoff
 Totentag på den offisielle nettsida til Klaus Schulze
 

Klaus Schulze-album
Musikkalbum frå 1994
Tyskspråklege operaer
Operaer frå 1900-talet
We Don't Wanna Put In

«We Don't Wanna Put In» ville vere det georgiske bidraget i Eurovision Song Contest 2009 i Moskva i Russland, framført på engelsk av Stephane & 3G. Songen er skriven av Stefane Mgebrishvili og Bibi Kvachadze.

Eurovison Song Contest 2009

Songen vann den georgiske uttakinga til Eurovision Song Contest 2009, men teksten skapa problem av di han inneheldt politiske referansar til Vladimir Putin, dåverande statsminister i Russland. «Put in» høyrdest ut som Putin. Orda «Put in» vart sungen med ein aksent som uttala orda som «poot een», som òg er slik ein kan uttala namnet Putin. Fleire personar frå det kulturelle og poltiske Russland og Georgia, mellom anna Diana Gurtskaya, som representerte Georgia i Eurovision Song Contest 2008, og David Gamkrelidze, leiaren av det georgiske politiske partiet Akhali Memarjveneebi, ville at ein skulle skrive om på teksten. Ein talsmann frå den georgiske kringkastaren sa 20. februar 2009 at songen ikkje ville verte endra.  
11. mars 2009 trekte Georgia seg frå Eurovision Song Contest 2009.

Fotnotar

Songar frå 2009
Georgiske songar
Engelskspråklege songar
Ikkje-deltakande Eurovision Song Contest-songar
Tanums store rettskrivningsordbok

Tanums store rettskrivningsordbok er ei norsk ordbok på bokmål som har vore redigert av professor Jakob Sverdrup, rektor Marius Sandvei, Bernt Fossestøl og Boye Wangensteen. Den kom først ut på Johan Grundt Tanum Forlag og seinare på Kunnskapsforlaget.

Den første utgåva av oppslagsverket, vart gjeven ut under tittelen Norsk rettskrivningsordbok i 1940, vart byrja på av Jakob Sverdrup i 1936 og fullført av Marius Sandvei etter at Sverdrup døydde i 1938. Etter dette har det komme ni nye utgåver av ordboka, og blant desse kom den tredje utgåva i 1961. Dei resterande utgåvene kom i 1974, 1979, 1983, 1989, 1996 og 2005. 1989-utgåva er kjend for å ha vorte trykt med feilaktig orddeling av tittelen på bokryggen: «Tanums store rettskrivnings ordbok».

Kjelder

Bakgrunnsstoff 
 1996-utgåva av Tanums store rettskrivingsordbok digitalisert av Nasjonalbiblioteket
 1979-utgåva av Tanums store rettskrivingsordbok digitalisert av Nasjonalbiblioteket

Norske ordbøker
Bøker frå 1940
Snitte

Snitt eller snitte er ein type smørbrød laga av tilskorne brødskiver med fint pålegg. Snittar blir ofte serverte ved selskapelege høve eller ved finare etestader. Dei blir ofte leverte av keiteringverksemder.

Utforminga av snittar kan variera i ulike land. I Noreg er det vanleg å servera snittar med forseggjort pålegg og tilbehøyr. Nokre vanlege påleggstypar er roastbiff, reker, røykelaks, karbonade, skinke og ostar som brie. Av tilbehøyr kan nemnast eggerøre, oliven, persille, salat, agurk og tomat. Vanlegvis bruker ein lyst brød, som loff, til å laga snittane.

Snittar frå andre land

Sjå og
Kanapé

Kjelder

http://www.drammen.kommune.no/no/Om-kommunen/Virksomheter/kf/Drammen-kjokken/catering/Snitter/ 
http://www.charlesogde.no/spiseri/snitter---sandwiches 
http://www.lechef.no/Assorterte%20snitter_ProductList_13.aspx 
http://www.lysebu.no/?id=78
http://www.matspecialen.no/Meny/Snitter-og-Canapeer/ 
http://www.mossfinbakeri.no/snitter-pasmurt
http://www.smorbrodsentralen.no/snitter.html 
http://www.tv2.no/gmn/wenche/oppskrifter/lekre-snitter-751044.html

Brød
Selskapsmat
Kon-Tiki Museet

Kon-Tiki Museet på Bygdøynes på Bygdøy i Oslo, som er eigd og drive av ei privat stifting, hyser fartøy og gjenstandar som har vore nytta eller vart henta heim på dei mange ekspeisjonane som Thor Heyerdahl (1914–2002) gjorde. Han vart vidgjeten verda over då han sigla over Stillehavet med balsatreflåta Kon-Tiki i 1947, og gjorde seg enda meir kjend etter ekspedisjonane med sivbåtane Ra og Tigris. Ved å sigle slike rekonstruksjonar av førhistoriske flåter og båtar freista han å sannsynleggjere teoriar om folkeflyttingar og sambanda over hava i fjern fortid, då han med dette synte at slike ferder kunne gjerast med dei fartøya dei hadde til rådvelde. 

Kon-Tiki Museet vart opphavleg bygd for å gje plass til og take vare på balsaflåta Kon-Tiki, ein rekonstruksjon av ei pre-columbiansk flåte som Thor Heyerdahl og mannskapet hans sigla ved hjelp av vinden og havstraumane frå Peru til Polynesia i 1947. Seinare har sivbåten Ra II fått plass i museet; dette var ein båt som Heyerdahl fekk bygd i samsvar med sine meiningar om korleis gamalegyptiske havgåande sivskip kan ha vore bygd og innretta. Heyerdahl nytta Ra II på ei sigling frå Nord-Afrika til Karibia etter at han tidlegare hadde gjort ein freistnad med sivbåten Ra, som han hadde fått bygd, men som hadde løyst seg så mykje opp i rom sjø rett før ferda var avslutta at mannskapet måtte gje opp båten.

Museet har òg ei samling av kulturgjenstandar som Heyerdahl hadde med seg frå den arkeologiske utgravninga han stod for på Påskeøya, og ein kopi av dei store og karakteristiske gamle steinstatuane som finst på denne øya. Dessutan finst det på museet ein kopi av eit av fuglemennrelieffa som gruppa til Heyerdal fann under arkeologiske utgravningar rett utanfor Túcume nord i Peru, der Heyerdahl hadde administrert utgravingar som vart gjort frå 1988 til 1992 av pyramidekomplekset La Raya. Likskapen mellom fuglemennene på desse relieffa og framstilingar av fuglemenn på helleristningar på Påskeøya vart hevda å vere av dei sterkaste indisiene på teoriane om at det i gamal tid har vore kontakt mellom Sør-Amerika og Påskeøya.

Museet syner òg døme på korleis tradisjonelle båtar av siv har vore nytta i ulike lutar av verda, og anna materiale som Heyerdahl meinte kunne stadfeste teoriane hans om store folkevandringar over verdshava i førhistorisk tid. I kjellaren under Kon-Tiki-flåta er det høve til å vandre gjennom ein 30 meter lang kopi av holer som folk på Påskeøya nytta seg av. Museet har dessutan ein liten kino som syner Thor Heyerdahls film frå Kon-Tiki-ekspedisjonen, og elles er det areal for skiftande utstillingar.

Arkivet etter Thor Heyerdahl med manuskript, publikasjonar, korrespondanse, fotografi, film og bibliotek ved Kon-Tiki Museet
vart teken opp på UNESCO si liste over verdsminne i 2011.

Kjelder

Museum i Oslo
Bygdøy
Skipingar i 1949
Museum skipa i 1940-åra
1949 i Noreg
Das Wagner Desaster Live

Das Wagner Desaster Live er det 30. albumet av Klaus Schulze. Det kom ut i 1994 og igjen i 2005 med ekstra bonusspor. Nyutgjevinga av Das Wagner Desaster Live er eit av to album der Klaus Schulze har endra rekkefølgja på spora (det andre er Audentity).

Albumet består av to konsertopptak gjort 27. og 31. mai 1994. Musikken var i utgangspunktet den same på begge konsertane, men miksane var forskjellige. Den første plata heiter «The Wild Mix» og den andre «The Soft Mix».

Innhald
Disk 1

Disc 2

Medverkande
Klaus Schulze – synthesizer, gitar, klaverinstrument, stemmer, produsent, datamaskinar, sampling, miksing, Mini Moog
Dennis Lakey – sampling

Kjelder
Denne artikkelen bygger på «Das Wagner Desaster Live» frå ,  den 13. april 2013. 
 oppgav desse kjeldene:

Bakgrunnsstoff
 Das Wagner Desaster Live på den offisielle nettsida til Klaus Schulze
 

Klaus Schulze-album
Konsertalbum frå 1994
Electronica-album